पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शहर में पिछले सप्ताह तक आवेदन करने वाले सभी पेंशनर्स की नवीन मेडिकल डायरी के लिए शनिवार को त्रिपोलिया गेट स्थित पेंशन ऑफिस में विशेष शिविर आयोजित किया गया। शिविर में बड़ी संख्या में पेंशनर्स पहुंचे। पेंशन डायरी लेने के लिए मानो पेंशनर्स की भीड़ उमड़ पड़ी हो। इस मौके पर कोषाधिकारी द्वारा शिविर के लिए विशेष व्यवस्था की गई। ताकि पेंशनर्स को कोई दिक्कत ना हो। शिविर रविवार को भी लगेगा, जो सुबह 9 से शाम 5 बजे तक लगेगा।
कोषाधिकारी पेंशन नत्थीलाल शर्मा ने बताया कि 31 मई के बाद राजस्थान राज्य पेंशनर्स मेडिकल रियायती योजना के तहत पेंशनर्स को नई मेडिकल डायरी पर ही दवाइयां मिल सकेंगी। उन्होंने बताया कि पेंशनर्स को नवीन मेडिकल डायरी प्राप्त करने के लिए शिविर में मूल पीपीओ, पुरानी मेडिकल डायरी और नवीनतम रंगीन एक संयुक्त व एकल फोटो मांगा गया। जिन पेंशनर्स ने अब तक नवीन पेंशनर्स मेडिकल डायरी के लिए आवेदन नहीं किया है उनके आवेदन भी इस शिविर में अपने पीपीओ की फोटो प्रति व 2 संयुक्त व एकल फोटोग्राफ के साथ लिए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn